"อนุชา"เผยสลากเลข3ตัวยังเป็นเพียงแนวคิด
"อนุชา" บอก คนตอบรับ สลากดิจิทัลจะมากกว่า 20 ล้านใบ เผยสลาก 3 ตัวยังไม่มีความชัดเจน ยังเป็นเพียงแนวคิด

28 มิ.ย. 2565

เมื่อวันที่ 28 มิ.ย. 65 นายอนุชา นาคาศัย รมต.ประจำสำนักนายกรัฐมนตรี ในฐานะประธานการประชุมคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กำหนดในสลากกินแบ่งรัฐบาล ให้สัมภาษณ์กรณี การออกผลิตภัณฑ์ใหม่ สลากกินแบ่งรัฐบาล 6 หลัก และ สลากตัวเลข 3 หลักว่า เรื่องสลาก 3 ตัวยังไม่มีความชัดเจน เพียงแต่คิดขึ้นมาให้ทำตามกรอบกฎหมาย ต้องผ่านการรับฟังคิดเห็นจากประชาชน คงต้องรอสำนักงานสลากกินแบ่งรัฐบาล เพราะเรื่องนี้เป็นเรื่องใหม่ ตนยังไม่อยากพูดในรายละเอียดเนื่องจากทุกอย่างยังไม่เรียบร้อย แต่ความตั้งใจของนายกฯ คือต้องการแก้ปัญหาสลากกินแบ่งแพง ขณะนี้ดำเนินการมาได้ดีนะดับหนึ่งสำหรับความคืบหน้าการเพิ่มจำนวนสลากดิจิทัลนั้น มีการวางแผนเพิ่มสลากดิจิทัลจาก 5 ล้านใบเป็น 7 ล้านใบ สำนักงานสลากฯ ได้ตั้งเป้าไว้อย่างน้อย 20 ล้านใบในอนาคต และหากประชาชนให้การตอบรับเห็นว่าสิ่งนี้เป็นประโยชน์ คงไม่ใช่แค่ 20 ล้านใบแต่ต้องเอาตามเสียงประชาชนเป็นหลัก นายกฯกำชับให้เอาเสียงประชาชนเป็นหลัก และต้องแก้ปัญหาสลากแพงให้ได้ เรื่องสลากดิจิทัลหากประชาชนช่วยกันเราจะผลักดันให้ประชาชนเข้าถึงได้